alexandrainst/scandi-wiki huggingface dataset:
Sørlege Bug

Sørlege Bug, òg kalla Sørlege Buh, (ukrainsk Південний Буг, Pivdennyj Buh: russisk Juzjnij Bug, polsk Boh), er ei elv i Ukraina. Kjelda hennar ligg vest i Ukraina, i Volyn-Podillia-høglandet, kring 145 km frå den polske grensa. Frå her renn ho søraustover til Bugestuaret ved Svartehavet gjennom dei sørlege slettene. Ho er 806 km lang og drenerer eit område på 63 700 km².

Av store byar langs Sørlege Bug finn ein Khmelnytskyj, Vinnytsija, Pervomaisk og Mykolaiv.

Herodotos nemnde elva som Hypanis. Under folkevandringstida var Sørlege Buh ei viktig hindring for alle vandrande folk. 

Elva er farbar mange kilometer oppover frå munningen og det ligg fleire elvenamner ved elva, som Voznesensk.

Galleri

Kjelder

Bakgrunnsstoff 
 Søndre Buh rafting

Nedslagsfelt for Svartehavet
Elvar i Ukraina
Stuhna

Stuhna (ukrainsk Стугна) er ei lita elv i Ukraina, ei høgre sideelv til Dnepr. Ho er 68 km lang.

Elva var åstad for slaget ved Stugna.

Av byar langs elva finn ein Vasylkiv.

Kjelder
Denne artikkelen bygger på «Stuhna River» frå ,  den 3. september 2012.  
 

Sideelvar til Dnepr
Elvar i Ukraina
Sulaelva

Sula (ukrakinsk og russisk Сула́) er ei venstre sideelv til Dnepr med ei lengd på 365 km og eit nedslagsfelt på 19 600 km².

Elva munnar ut i Dnepr via Krementsjukreservoaret, og dannar her eit delta med mange øyar. Her finn ein mellom anna sjeldne fugleartar. Ei viktig sideelv er Uday, medan mindre sideelvar er Orstsjyzja, Sliporid, Romen og Tern.

Dei største byane langs elva er Romny, Lokhvytsia, Tsjervonozavodske og Lubny.

Kjelder
Denne artikkelen bygger på «Sula River» frå ,  den 3. september 2012.  
 

Sideelvar til Dnepr
Elvar i Ukraina
Târnauca-elva

Târnauca er ei sideelv til Suceavaelva. Kjelda hennar ligg i Ukraina og ho kryssar over grensa til Romania, der ho munnar ut i Suceava nær landsbyen Frătăuţii Vechi.

Kjelder
Denne artikkelen bygger på «Târnauca River» frå ,  den 3. september 2012. 
 oppgav desse kjeldene: 
 Administraţia Naţională Apelor Române - Cadastrul Apelor - Bucureşti
 Institutul de Meteorologie şi Hidrologie - Rîurile României - Bucureşti 1971
 ICPA - Comune vulnerabile - judeţul Suceava  
 Trasee turistice - Judeţul Suceava 
 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Teteriv

Teteriv (ukrainsk Тетерiв) er ei høgre sideelv til Dnepr i Ukraina. Ho har ei lengd på 365 km og drenerer eit område på 15 100 km². 

Elva frys vanlegvis til frå desember til mars. 

Dei viktigaste sideelvane hennar er: Hnylopjat, Huyva, Zdvyzj og Irsja.

Dei største byane langs elva er Zjytomyr, det administrative senteret i Zjytomyr oblast, Korostysjiv og Radomysjl.

Kjelder
Denne artikkelen bygger på «Teteriv River» frå ,  den 3. september 2012.  
 

Sideelvar til Dnepr
Elvar i Ukraina
Gail Devers

Yolanda Gail Devers () er ein tidlegare sprintar og hekkeløpar frå USA. Som aktiv idrettsutøvar var kjend for å ha svært lange, lakkerte negler.

Karriere 

Gail Devers synte tidleg talent for friidrett, og kvalifiserte seg til sommar-OL 1988 i Seoul. Devers sleit med stadige migrenar og synstap, og vart undersøkt for dette. I 1990 fekk ho diagnosen Graves' sjukdom og måtte få intensiv behandling for dette. Ho kom seg forbausande raskt og fekk delta i VM i friidrett 1991 i Tokyo, der ho tok sølv på 100 meter hekk. Ho kvalifiserte seg også til neste OL, sommar-OL 1992 i Barcelona. Her vann ho olympisk gull på 100 meter sprint for kvinner. Ho var også på god veg til å vinna finalen i hundre meter hekk, men snubla over siste hekken og enda på femteplass.

Under VM i friidrett 1993 i Stuttgart tok ho gull på både 100 meter hekk og 100 meter sprint. Merlene Ottey fullførte heilt likt med henne i sprintfinalen, men utifrå målfotoet vart det bestemt at Devers fekk gullet. To år seinare forsvarte ho VM-gullet sitt på 100 meter hekk i Göteborg.

Sommar-OL 1996 i Atlanta vart eit godt OL for Gail Devers, som forsvarte OL-gullet på 100 meter sprint. I tillegg var ho med på å vinna OL-gull for USA i 4 x 100 meter stafett for kvinner. Her sprang ho saman med  Chryste Gaines, Inger Miller og Gwen Torrence.
På stafettlaget vart Torrence bytt ut med Marion Jones til VM i friidrett 1997 i Athen, då Devers var med på å vinna eit nytt stafettgull til USA. I friidretts-VM 1999 vart Devers endå ein gong verdsmeister på 100 meter.

Gail Devers heldt fram med å ta medaljar i større, internasjonale tevlingar så seint som til 2004.

Kjelder 

Denne artikkelen bygger på «Gail Devers» frå ,  den 3. september 2012.  
 

Sprintarar frå USA
Hekkeløparar frå USA
Olympiske meistrar for USA
Deltakarar under sommar-OL 1988
Deltakarar under sommar-OL 1992
Deltakarar under sommar-OL 1996
Deltakarar under sommar-OL 2000
Deltakarar under sommar-OL 2004
Vinnarar av Bislett-medaljen
Folk frå Seattle
Folk frå San Diego
Trubizj

Trubizj (ukrainsk Трубіж) er ei elv i Ukraina og ei venstre sideelv til Dnepr. Ho munnar ut i Dneper via Kanivreservoaret (kalla opp etter Kaniv).

Ho må ikkje forvekslast med Trubezj i Russland (begge heiter Трубеж på russisk).

Den største byen ved elva er Pereiaslav.

Sideelvar til Dnepr
Elvar i Ukraina
Uzj i Nord-Ukraina

Uzj (ukrainsk Уж) er ei elv, ei høgre sideelv til Pripjat, som munnar ut i Kievreservoaret sentralt i Ukraina. Ho spring ut i Zjytomyr oblast i det nordlege Ukraina og renn like ved deltaet til Berezina. Uzj renn så nær byen Tsjernobyl i Kiev oblast før ho munnar ut i Pripjat.

Elva er 256 km lang og har eit nedslagsfelt som dekkjer 8080 km². Elva frys til om vinteren og tinar først i mai. Mykje av vassføringa i elva kjem frå smeltevatn om våren. 

Byen Korosten ligg ved elva Uzj.

Kjelder 
Denne artikkelen bygger på «Uzh River (Northern Ukraine)» frå ,  den 3. september 2012. 
 oppgav desse kjeldene:

Elvar i Ukraina
Vovtsja

Vovtsja (ukrainsk Вовча) er ei elv i Ukraina. Elva er 323 km lang, og har eit nedslagsfelt som dekkjer 13 300 km².

Kjelder 
Denne artikkelen bygger på «Vovcha River» frå ,  den 3. september 2012. 
 oppgav desse kjeldene:

Elvar i Ukraina
Vysun

Vysun, Vulsun eller Isun (ukrainsk Висунь) er ei elv i Ukraina, som renn gjennom regionen Mykolaiv. Ho er ei høgre sideelv til Inhulets. Ho er 195 km lang og byrjar ved Dneprhøglandet og renn sørover gjennom låglandet Prytsjornomorskoyj, gjennom distriktssenteret Kazanka.

Kjelder 
Denne artikkelen bygger på «Vysun River» frå ,  den 3. september 2012.  
 

Elvar i Ukraina
Wiar

Wiar er ei venstre sideelv til elva San i det søraustlege Polen og Ukraina. Elva har ei lengd på 70,4 kilometer.

Kjelder
Denne artikkelen bygger på «Wiar» frå ,  den 3. september 2012.  
 

Elvar i Polen
Elvar i Ukraina
Internasjonale elvar i Europa
Den polsk-ukrainske grensa
Wisznia

Wisznia er ei venstre sideelv til elva San i det søraustlege Polen. Ho har ei lengd på 100 kilometer og av dette renn 85 km gjennom Ukraina.

Kjelder
Denne artikkelen bygger på «Wisznia» frå ,  den 3. september 2012.  
 

Elvar i Polen
Elvar i Ukraina
Internasjonale elvar i Europa
Den polsk-ukrainske grensa
Marion Jones

Marion Lois Jones () er ein tidlegare korgballspelar, sprintar og lengdehoppar frå USA. Mor hennar kom frå Belize, og Marion Jones har dobbelt statsborgarskap.

Under VM i friidrett 1997 i Athen vart Marion Jones verdsmeister på 100 meter for kvinner. I tillegg var ho med på stafettlaget som vann gull for USA på 4 x 100 meter. To år seinare vart ho dobbelt verdsmeister under VM i friidrett 1999 i Sevilla. 

Jones vann heile fem medaljar under sommar-OL 2000 i Sydney i øvingane 100 meter, 200 meter, 4 x 100 meter stafett, 4 x 400 meter stafett og lengdehopp. Ho deltok også i sommar-OL 2004, men enda her på ein skuffande femteplass i lengdehopp. I 2007 kom det ut at ho hadde brukt doping så langt tilbake som til OL i 2000 og at ho hadde loge om det framføre ein jury. Som straff vart diskvalifisert frå alle tevlingar ho hadde delteke i på denne tida, og ho vart fråteken alle medaljane frå OL i 2000, samt VM-medaljane frå 2001. Ho vart bannlyst frå å delta i sommar-OL 2008 på nokon måte. I tillegg måtte Marion Jones sitja seks månader i fengsel i 2008 for å ha loge for ein jury. 

Ho har fått behalda medaljane sine frå før år 2000. I tillegg held ho og resten av laget framleis verdsrekorden på 4 x 200 meter stafett for kvinner frå april 2000.

Kjelder 

Denne artikkelen bygger på «Marion Jones» frå ,  den 3. september 2012.  
 

Sprintarar frå USA
Lengdehopparar frå USA
Korgballspelarar frå USA
Deltakarar under sommar-OL 2000
Deltakarar under sommar-OL 2004
Vinnarar av Bislett-medaljen
Folk frå Los Angeles
Belizarar
Zbrutsj

Zbrutsj (ukrainsk Збруч, polsk Zbrucz) er ei elv vest i Ukraina, ei venstre sideelv til Dnestr. 

Ho renn gjennom Det podolske høglandet og har gjeve namn til Zbrutsj-idolet, ein skulptur av ein slavisk gud (800-talet) som vart oppdaga ved elva i 1848. Idolet er 2,67 meter høgt og har sidan 1851 stått i Kraków arkeologisk museum. 

Elva er ei naturleg grense mellom Ternopil oblast og Khmelnytskyj oblast. Mellom 1772 og 1793 var elva ein del av grensa mellom Polen og Austerrike, medan ho mellom 1793 og 1807 og mellom 1815 og 1918 var ein del av grensa mellom Austerrike og Det russiske imperiet. I denne tida vart elva òg kalla Pidhirtsi. 

Elva er 247 km lang og drenerer eit område på 3 330 km².

Kjelder

Denne artikkelen bygger på «Zbruch River» frå ,  den 3. september 2012.  

Elvar i Ukraina
Tjasmyn

Tjasmyn (ukrainsk Тясмин) er ei høgre sideelv til Dnepr i Ukraina. Tjasmyn spring ut nord i dei sentrale områda av Dnepråsane i Kirovohrad oblast. Frå der renn ho gjennom Tsjerkasy oblast, før ho munnar ut i Krementsjukreservoaret. Elva dannar ein U-sving halvvegs i leia si. I luftline ligg kjelda og munningen til elva der for berre 33 km frå kvarandre. 

Byar langs elva er mellom andre  Kamianka, Smila og Tsjyhyryn.

Kjelder
Denne artikkelen bygger på «Tiasmyn River» frå ,  den 3. september 2012.  
 

Sideelvar til Dnepr
Tsjerkasy oblast
Kirovohrad oblast
Zolotonosjka

Zolotonosjka er ei lita elv sentralt i Ukraina. Zolotonosjka er ei venstre sideelv til Dnepr. Elva er 88 km lang og drenerer eit område på 1260 km2. 

Namnet kjem frå ei segn om at ukrainske kosakkar gøymde gull (frå ukrainsk золото (zoloto - gull) i elva. Sanden på botnen av elva skin i sollyset, slik at det ser ut som det ligg gull der.

Elva renn nær byen Zolotonosja.

Kjelder 
Denne artikkelen bygger på «Zolotonoshka River» frå ,  den 3. september 2012. 
 oppgav desse kjeldene:

Elvar i Ukraina
Tsjerkasy oblast
Sideelvar til Dnepr
Oster-elva

Oster (ukrainsk Остер) er ei elv nord i Tsjernihiv oblast i Ukraina. Elva er ei venstre sideelv til Desna. Ho er kring 199 km lang og nedslagsfeltet hennar er 2 950 km². Ho er knytt via kanalar og bekkar til Trubizj, som renn sørvestover frå Kiev til Dnepr. Viktige byar og landsbyar langs elva er Nizjyn, Kozelets, Roslavl og Oster.

Kjelder
Denne artikkelen bygger på «Oster River» frå ,  den 3. september 2012.  
 

Elvar i Ukraina
Tsjernihiv oblast
Romen

Romen (ukrainsk og russisk Ромен) er ei høgre sideelv til Sulaelva med ei lengd på 111 km og eit nedslagsfelt på 1 645 km². Ho spring ut nord i Tsjernihiv oblast i Ukraina og munnar ut i Sulaelva nær Romny i Sumy oblast. Middelvassføringa ved elvedeltaet er 3 m³/s.

Kjelder 
Denne artikkelen bygger på «Romen River» frå ,  den 3. september 2012.  
 

Sideelvar til Dnepr
Elvar i Ukraina
Sumy oblast
Tsjernihiv oblast
Tsjeremosj-elva

Tsjeremosj (ukrainsk Черемош, rumensk Ceremuş, polsk Czeremosz) er ei elv vest i Ukraina og ei sideelv til Prut. 

Ho renn langs grensa mellom dei historiske regionane Bukovina og Galicia. I mellomalderen og tidleg moderne tid var ho ein del av grensa mellom Fyrstedømet Moldavia og Kongedømet Polen. I dag renn ho langs grensa mellom Ivano-Frankivsk og Tsjernivtsi oblast.

Elva spring ut i Karpatane og renn hovudsakleg mot nordaust. 

Det har sidan 1950-åra vore tradisjonar for elvesport på elva, som rafting og kajakkpadling, sidan elva har mange stryk.

Byar nær elva
 Kuty
 Vyzhnytsya
 Vashkivtsi

Kjelder
Denne artikkelen bygger på «Cheremosh River» frå ,  den 4. september 2012.

Bakgrunnsstoff
 Rafting på Tsjeremosj

Elvar i Ukraina
Ivano-Frankivsk oblast
Tsjernivtsi oblast
Almaelva i Ukraina

Alma (ukrainsk og russisk Альма, krimtatarisk Alma) er ei lita elv på Krimhalvøya som munnar ut i Svartehavet. Ho munnar ut midt mellom Jevpatoria og Sevastopol. «Alma» er det krimtatariske ordet for 'eple'. 

Nær Alma slo dei allierte britiske, franske og osmanske styrkane russarane under prins Aleksandr Sergejevitsj Mensjikov den 20. september 1854 i slaget ved Alma under Krimkrigen.

Kjelder
Denne artikkelen bygger på «Alma River (Ukraine)» frå ,  den 4. september 2012.  
 

Elvar på Krimhalvøya
Krimkrigen
Tsjorna på Krimhalvøya

Tsjorna, Tsjornaja eller Tsjorhun (ukrainsk Чорна, Tsjorna, russisk Чёрная, krimtatarisk Çorğun),som på ukrainsk og russisk tyder 'Svartelva', er ei lita elv på Krimhalvøya. Ho er 34,5 km lang.

Tsjorna byrjar i Baydardalen nordaust for den vesle byen Rodnikivs'ke, og like vest for byen renn ho ut i eit reservoar. Frå her held ho fram vestover tilbyen Inkerman (Belokamensk) der ho munnar ut i Sevastopolbukta på sørvestkysten av halvøya. 

Under Krimkrigen fann slaget ved Tsjornaja stad ved elva. Byen Inkerman var ein strategisk viktig stad under krigen og ligg ved breidda av elva.

Kjelder

Denne artikkelen bygger på «Chorna River (Crimea)» frå ,  den 4. september 2012.  

Elvar på Krimhalvøya
Salhir

Salhir (ukrainsk Салгір; russisk Салгир, Salgir; krimtatarisk Salğır) er den lengste elva i Den autonome republikkem Krim i Ukraina. Ho er 204 km lang, og drenerer eit område på 3 750 km². Middelvassføringa er 2 m³/s.

Ho spring ut i Tsjatyrdagfjella og munnar ut i Syvasj i Azovhavet nær Simferopol. Langs vegen renn ho gjennom Nord-Krim-kanalen. Elva vert hovudsakleg nytta til vasskraft og jordbruk.

Kjelder 
Denne artikkelen bygger på «Salhir River» frå ,  den 4. september 2012. 
 oppgav desse kjeldene:

Elvar på Krimhalvøya
Utsjan-su

Utsjan-su (ukrainsk Учан-Су, russisk Уча́н-Су, krimtatarisk Uçan Suv) er ei elv som renn langs sørkysten av Krimhalvøya. Namnet kjem frå krimtatarisk for  'rasktrennande vatn' .

Elva munnar ut i Svartehavet i sentrum av byen Jalta. Ho spring ut ved foten av Ai-Petri, renn gjennom eit kløft og dannar 2 km frå kjelda Utsjan-su-fossen, som ligg 390 meter over havet. Fossen har ei høgd på 98 meter. 

Elva vert nytta til vassforsyning og kunstig vatning.

Kjelder
Denne artikkelen bygger på «Uchan-su (river)» frå ,  den 4. september 2012.  
 

Elvar på Krimhalvøya
Kaltsjyk

Kaltsjyk (Кальчик) er ei elv i Donetsk oblast i Ukraina. Ho renn frå Listvanka og ut i Kalmius, ved byen Mariupol. Elva var visstnok åstad for slaget ved Kalkaelva mellom Mongolriket og Kievriket i 1223.

Kjelder
Denne artikkelen bygger på «Kalchik River» frå ,  den 4. september 2012.  
 

Elvar i Ukraina
Donetsk oblast
Kalmius

Kalmius (ukrainsk Кальміус) er ei av to elvar som renn gjennom den ukrainske byen Mariupol. Den andre er heiter Kaltsjyk og er ei sideelv til Kalmius. Kalmius munnar ut i Azovhavet nær Azovstal stålverk.

Kalmius var visstnok på 1500-talet òg namnet på ei kosakkisk festning.

Kjelder

Denne artikkelen bygger på «Kalmius» frå ,  den 4. september 2012.  

Elvar i Ukraina
Donetsk oblast
Khadzjibejestuaret

Khadzjibejestuaret eller Khadzjibejskyj-limanen (ukrainsk Хаджибейський лиман, tyrkisk Haci Bey liman) er eit estuar nordvest i Svartehavet, nordvest for byen Odessa. Det er skild frå havet av ein sandbanke, som er kring 5 km lang. Estuaret er 31 km langt, 500 meter til 2,5 km breitt og dekkjer 70 km2. Djupna er opp til 2,5 meter. Botnen av estuaret er dekt av flak av svart gjørme som har gode helseeigenskapar. Elva Malyj Kujalnyk munnar ut i estuaret. Av dyr i estuaret finn ein krabbar, reker og kutling.

Kjelder 
Denne artikkelen bygger på «Khadzhibey Estuary» frå ,  den 4. september 2012. 
 oppgav desse kjeldene: 
 Starushenko L.I., Bushuyev S.G. (2001) Причерноморскиые лиманы Одесчины и их рыбохозиаыственноые значениые. Astroprint, Odessa, 151 s. (på russisk)
 North-western Black Sea: biology and ecology, Eds.: Y.P. Zaitsev, B.G. Aleksandrov, G.G. Minicheva, Naukova Dumka, Kiev, 2006, 701 s.

Sjå òg
 Berezanestuaret
 Dnestrestuaret
 Hryhorivskyestuaret
 Tyligulestuaret
 Sukhyjestuaret

Estuar i Svartehavet
Estuar i Ukraina
Kujalnikestuaret

Kujalnikestuaret (ukrainsk Куяльницький лиман, krimtatarisk Kuyanlık) er eit estuar i Velykyj Kujalnik-elva nordvest i Svartehavet, nær byen Odessa. Området dekkjer 56-60 km² og estuaret er 28 km lang, 3 km breitt og i snitt 3 meter djupt. Estuaret er skild frå Svartehavet av ei 3 km brei sandbanke. Saltinnhaldet i estuaret varierer frå 50 til 160‰.

Gjørma frå botnen av estuaret vert nytt ved kurstader langs breidda. Breidda har òg sandstrender og temperature i vatnet når 28-30 °С om sommaren.

Kjelder 

Denne artikkelen bygger på «Kuyalnik Estuary» frå ,  den 4. september 2012. 
 oppgav desse kjeldene:
 Starushenko L.I., Bushuyev S.G. (2001) Причерноморскиые лиманы Одесчины и их рыбохозиаыственноые значениые. Astroprint, Odessa, 151 s. (på russisk)
 North-western Black Sea: biology and ecology, Eds.: Y.P. Zaitsev, B.G. Aleksandrov, G.G. Minicheva, Naukova Dumka, Kiev, 2006, 701 s.

Saltsjøar
Estuar i Svartehavet
Estuar i Ukraina
Bystrytsia

Bystrytsia (ukrainsk Бистриця; russisk Быстрица, Bystritsia; polsk Bystrzyca) er ei elv, ei høgre sideelv til Dnestr som renn gjennom Ukraina. Den øvre delen av Bystrytsia er delt i to delar: Bystrytsia-Solotvynska (ukrainsk Бистриця Солотвинська; tidleagre polsk Złota Bystrzyca) og Bystrytsia-Nadvirnjanska (tidlegare polsk Czarna Bystrzyca). Bystrytsja-Nadvirnjanska er ei typisk fjellelv og er 94 km lang med eit nedslagsfelt på 1580 km², og Bystrytsia-Solotvynska har ei lengd på 82 km og eit nedslagsfelt på 795 km²

Begge greinene spring ut i Gorganyfjella i Karpatane i Ivano-Frankivsk oblast. Ved byen Ivano-Frankivsk renn dei to elvane saman, og renn så 17 km sør for Halytsj nær byen Jezupil, der ho munnar ut i Dnestr.

Kjelder
Denne artikkelen bygger på «Bystrytsia River» frå ,  den 4. september 2012.  
 

Elvar i Ukraina
Ivano-Frankivsk oblast
Hnyla Lypa

Hnyla Lypa (ukrainsk Гнила Липа, polsk Gniła Lipa) er ei elv i Ukraina.  

Hnyla Lypa tyder eit rote lindetre både på bolsk og ukrainsk. Det er ei sideelv til Dnestr og renn parallelt med elva Zolota Lypa. Nokre av byane langs elva er Peremysjliany, Rohatyn og Bursjtyn.

Kjelder
Denne artikkelen bygger på «Hnyla Lypa» frå ,  den 4. september 2012.  
 

Elvar i Ukraina
Lviv oblast
Ivano-Frankivsk oblast
Begnadalen

Begnadalen er dalføret av Begna mellom Bagn og Sperillen, som strekkjer seg frå Sør-Aurdal kommune i Innlandet til Ringerike kommune i Viken.

Gjennom Begnadalen går E 16 og dermed hovedtyngden av biltrafikken til Valdres og over Filefjell til Sogn. Før Valdresbanen vart bygd, gjekk dampskipstrafikk over Sperillen og opp Begna til Sørum, der hesteskyssen tok over. Begnadalen har om lag 530 innbyggjarar, mellom Garthus og fylkesgrensa.

Tidlegare var Begnadalen saman med Hedalen eit eige annekssokn. Då vart Begnadalen omtalt som «Nedre Hedalen» og Hedalen omtalt som «Øvre Hedalen». Dette heng att i lokal språkdrakt då stadene er omtalte som «oppi Hedalen» og «nedi Begnadalen».

Kjelder 

Delar av denne artikkelen bygger på «Begnadalen» frå ,  den 4. september 2012.

Bakgrunnsstoff 
 Begnadalen.no

Bygder i Innlandet
Dalar i Innlandet
Geografi i Sør-Aurdal
Hedalen

Hedalen er eit sidedalføre til Begnadalen.

Dalen ligg i Sør-Aurdal kommune i Innlandet, nordvest for Sperillen. Gjennom dalen renn Urula. Hedalen er også ei skogsbygd som utgjer eit eige sokn under Sør-Aurdal prestegjeld. Dalen dannar den nordaustlege avgrensninga for Vassfaret. Gjennom Hedalen går fylkesveg 243, som møter E 16 ved nordenden av Sperillen. Hedalen stavkyrkje ligg i dalføret.

Namnet er ikkje sikkert forklart, men høyrer kanskje saman med ordet hi, av norrønt hið.

Kjelder 

Bygder i Innlandet
Dalar i Innlandet
Geografi i Sør-Aurdal
Konka

Konka er ei sideelv til Dnepr, som renn gjennom Kherson oblast. 
Byane Polohy, Orikhiv og Hola Prystan, ein liten by grunnlagd av Katarina II av Russland, ligg ved elva.

Namnet er ei lokal tilpassing av det krimtatariske namnet på elva, Yilki Su, som tyder 'villhestvatn'.
Ved munningen av elva skal militærleiaren Mamai ha halde til. På 1700-talet danna ho grensa mellom Tsar-Russland og Det osmanske riket.

Kjelder

Denne artikkelen bygger på «Konka River» frå ,  den 4. september 2012.  

Sideelvar til Dnepr
Elvar i Ukraina
Kherson oblast
Slutsj

Slutsj eller Søndre Slutsj (ukrainsk Случ, russisk Случь, Южная Случь, polsk Słucz, slovakisk Sluč, Jižní Sluč) er ei elv, ei høgre sideelv til Horyn, som renn gjennom Ukraina. Ho er 451 km lang og drenerer eit område på 13 800 km². Slutsj spring ut i Khmelnytskyj oblast og renn så gjennom Zjytomyr og Rivne oblast før ho ei kort stund renn langs grensa til Belarus og munnar ut i Horyn.  

Av byar langs Slutsj finn ein Novohrad-Volynskyj, Berezne og Sarny.

Kjelder
Denne artikkelen bygger på «Sluch River (Ukraine)» frå ,  den 4. september 2012.  
 

Elvar i Ukraina
Elvar i Belarus
Rivne oblast
Khmelnytskyj oblast
Zjytomyr oblast
Grenseelvar
Internasjonale elvar i Europa
Den belarusisk-ukrainske grensa
Smotrytsj

Smotrytsj (ukrainsk Смотрич, polsk Smotrycz) er ei venstre sideelv til Dnestr, og renn gjennom Det podolske høglandet vest i Ukraina. Ho er 169 km lang og drenerer eit område på 1800 km². I snitt er elva 10-15 meter brei, men går opp mot 40 meter på det breiaste. Den historiske byen Kamianets-Podilskyj ligg ved elva.

Kjelder

Denne artikkelen bygger på «Smotrych River» frå ,  den 4. september 2012.  

Elvar i Ukraina
Khmelnytskyj oblast
Vovk

Vovk er ei elv i Ukraina. Namnet på elva tyder 'ulv'. Ho renn gjennom Khmelnytskyj oblast vest i Ukraina og er ei sideelv til Sørlege Buh. Vovk renn gjennom Derazjnja og munnar ut i Sørlege Buh i Letytsjiv.

Kjelder

Denne artikkelen bygger på «Vovk River» frå ,  den 4. september 2012.  

Elvar i Ukraina
Khmelnytskyj oblast
Kolbotn

Kolbotn er ein tettbygd stad i Nordre Follo kommune i Oppegård i Viken. Han var administrasjonssentrum i tidlegare Oppegård kommune. Kolbotn ligg like ved Kolbotn stasjon på Østfoldbanen, 13 kilometer sør for Oslo sentrum. Kolbotn er ein del den samanhengande busetnaden sørover frå Oslo til Langhus i Ski kommune. 

Namnet «Kolbotn» kjem frå eit gardsnamn, norrønt Kolabotn og seinare Kullebund, som har samanheng med at det vart brunne trekol her tidlegare.

Kolbotn stasjon på Østfoldbanen opna i 1895.
Deretter vart det bygd ei rekkje bustader og sentrumsbygg her.

På Fløysbonn i aust og Mastemyr i vest er det ein del næringsverksemd, har mellom anna husa Kodak, Volvo Norge og hovudkontoret til IBM Norge på grensa til Oslo i nord.

Kolbotn kyrkje er ei steinkyrkje i mellomalderstil som blei bygd i 1932.
Pinsekirken Kolbotn blei stifta i 1933 som ein kyrkjelyd tilslutta den norske pinserørsla.

Kjelder 

Geografi i Nordre Follo
Poltva

Poltva (ukrainsk og russisk Полтва, polsk Pełtew) er ei elv vest i Lviv oblast i Ukraina og ei sideelv til Søndre Bug. Byen Lviv ligg ved breidda av elva. På 1800-talet vart elva ein del av ein underjordisk avløypssystem i Lviv.

Bakgrunnsstoff 
Pełtew (1886)

Elvar i Ukraina 
Lviv oblast
Underjordiske elvar
Seret i Drohobytsj

Seret (ukrainsk Серет) er ei lita elv i Ukraina, ei sideelv i Tysmenytsja. Seret renn gjennom sentrum av Drohobytsj, ein by i Lviv oblast vest i Ukraina.

Elva renn frå ein innsjø i skogen i Ivano-Frankivsk oblast og er særs forureina med ei særeigen lukt. Berre enkelte mikroorganismar og ender lever i elva.

Kjelder
Denne artikkelen bygger på «Seret River (Drohobych)» frå ,  den 4. september 2012.  
 

Elvar i Ukraina
Lviv oblast
Stryjelva

Stryj (ukrainsk Стрий) er ei elv som spring ut i Karpatane vest i Ukraina. Ho svingar sg gjennom fjella og har ei lengd på 231 km. Ho renn mellom anna gjennom byen Stryj. Elva held fram mot Dnestr nær Khodoriv.

Kjelder 
Denne artikkelen bygger på «Stryi River» frå ,  den 4. september 2012.

Bakgrunnsstoff
 Panoramio photographs

Elvar i Ukraina
Lviv oblast